Наставно-научном већу

Већу департмана за англистику

Већу центра за професионално усавршавање

ПРЕДМЕТ: Одлагање међународне научне конференције *Teaching Languages and Cultures in the Post-Method Era: Embracing Multiplicity* (TLC 2025)

Након пажљивог размишљања, са жаљењем смо закључили да је неопходно да се конференција *Teaching Languages and Cultures*, планирана за 10. и 11. октобар 2025. године, помери за октобар наредне године, имајући у виду потпуно ванредне околности и неизвесну ситуацију на универзитетима у Србији, у читавом друштву, као и на нашем факултету.

Као организатори, требало би да свим учесницима и гостима, Амбасади САД која је покровитељ конференције, као и наставницима основних и средњих школа – јер је наша конференција акредитована као програм усавршавања наставика – гарантујемо како безбедност, тако и креативну, опуштену и мотивишућу атмосферу, која је карактерисала нашу конференцију свих ових година, од прве конференције 2014. године до данас.

Међутим, у овом тренутку и оваквим околностима, сматрамо да није могуће са сигурношћу предвидети ситуацију почетком октобра месеца, те да је стога најкоректније према свима да конференцију одложимо за јесен 2026.

У Нишу, 17.07.2025.

У име Организационог одбора конференције,

Проф. др Татјана Пауновић